ગો કાર્ટિંગ રેસિંગની સીઝનમાં ઉત્કૃષ્ટ પરફોર્મન્સ બદલ મીરાને મોસ્ટ પ્રોમિસિંગ ફીમેલ ડ્રાઇવર ઓફ ધ યરનો એવોર્ડ આપવામાં આવ્યો હતો. આ એવોર્ડ ધ ફેડરેશન ઓફ મોટર સ્પોર્ટ્સ ક્લબ્સ ઓફ ઇન્ડિયા દ્વારા આપવામાં આવે છે. મીરાએ 2015માં ગો કાર્ટિંગની સાથે સાથે ફોર્મ્યુલા-4 રેસિંગ ચેમ્પિયનશિપમાં ઝંપલાવ્યું હતું અને બન્ને અલગ અલગ કેટેગરીમાં રેસ કરી હતી. બેન્ગલોરમાં યોજાયેલી 12મી જે. કે. નેશનલ રોટેક્સ મેક્સ કાર્ટિંગ ચેમ્પિયનશિપના સમાપન સમારંભમાં મીરાને મોસ્ટ પ્રોમિસિંગ ફીમેલ ડ્રાઇવરનો એવોર્ડ પ્રદાન થયો હતો. મીરાના રોલમોડેલ તેના પિતા કિરીટ એરડા છે અને બીજા રોલમોડેલ લુઇસ હેમિલ્ટન છે.